ai4bharat/Pralekha huggingface dataset:
મંત્રીમંડળ
ભારત અને માલદિવ્ઝ વચ્ચે રમત અને યુવા બાબતોના સહયોગ માટે સમજૂતિના કરાર
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની મંત્રીમંડળની બેઠકમાં ભારત સરકારના યુવા બાબતો અને રમત-ગમત મંત્રાલય તથા રિપબ્લિક ઓફ માલદિવ્ઝના યુવા રમત અને સામુદાયિક સશક્તિકરણ સાથે થયેલા સમજૂતિના કરાર અંગે જાણ કરવામાં આવી હતી. નવેમ્બર 2020માં સમજૂતિના આ કરાર ઉપર હસ્તાક્ષર કરાયા હતા.
ઉદ્દેશોઃ
રમત અને યુવા બાબતોના ક્ષેત્રે ભારત અને માલદિવ વચ્ચે કરાયેલા દ્વિપક્ષી કરારથી રમતવીરોને સ્પોર્ટસ, સાયન્સ, સ્પોર્ટ મેડીસીન, કોચીંગ ટેકનિક્સ, યુથ ફેસ્ટીવલ્સ અને શિબીરોમાં સામેલગિરીમાં સહાય થશે અને જ્ઞાનનો વિસ્તાર તથા નિપુણતાને કારણે આપણાં રમતવીરોના ઈન્ટરનેશનલ ટુર્નામેન્ટસના દેખાવમાં સુધારો થશે તેમજ ભારત અને માલદિવ્ઝ વચ્ચે દ્વિપક્ષી સંબંધો મજબૂત થશે.
ફાયદાઃ
માલદિવ્ઝ સાથે રમત અને યુવા બાબતોના ક્ષેત્રે દ્વિપક્ષી સહયોગના કારણે થતા લાભ કોઈ પણ જ્ઞાતિ, પંથ, ધર્મ અને જાતિના ભેદભાવ વગર તમામ રમતવીરોને એકસરખી રીતે લાગુ પડશે.
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
ભારતમાં 63 દિવસ પછી સક્રિય કેસોનું ભારણ ઘટીને 11 લાખથી ઓછું  થયું
છેલ્લા 24 કલાકમાં સક્રિય કેસોમાં 40981નો ચોખ્ખો ઘટાડો નોંધાયો
ભારતમાં છેલ્લા 24 કલાકમાં નવા 84332 કેસો નોંધાયા, 70 દિવસ પછી સૌથી ઓછા કેસ
દેશમાં અત્યાર સુધીમાં કુલ સાજા થવાનો દર 2,79,11,384 રહ્યો
છેલ્લા 24 કલાકમાં 1,21,311 દર્દીઓ સાજા થયા
સતત 30મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 95.07% થયો
સાપ્તાહિક પોઝિટિવિટી દર હાલમાં 5%થી ઘટીને4.94% રહ્યો
દૈનિક પોઝિટિવીટી રેટ સતત 19મા દિવસે 10 ટકાથી ઓછો 4.39%એ પહોંચ્યો
તપાસની ક્ષમતામાં વધારો – અત્યાર સુધી કુલ 37.62 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 24.96 કરોડ લોકોને રસી આપવામાં આવી
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
યુએન સેક્રેટરી જનરલે પીએમ સાથે મુલાકાત કરી
ગુજરાતના કેવડિયામાં એચ.ઇ. યુએન સેક્રેટરી જનરલ શ્રી એન્ટોનિયો ગુટેરેસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
પ્રધાનમંત્રી અને UNSGએ સંયુક્ત રીતે સ્ટેચ્યુ ઓફ યુનિટી ખાતે સરદાર પટેલને પુષ્પાંજલિ અર્પણ કરી હતી.
પ્રધાનમંત્રી સાથેની તેમની મુલાકાત દરમિયાન, યુએન સેક્રેટરી જનરલે આબોહવા ક્રિયાના ક્ષેત્રમાં ભારતની મહત્વાકાંક્ષી પહેલો માટે, ખાસ કરીને મિશન લાઇફની શરૂઆત દ્વારા, ટકાઉ જીવનશૈલી પરિવર્તન હાંસલ કરવા માટે વૈશ્વિક જન ચળવળ તરીકે તેમની પ્રશંસા વ્યક્ત કરી હતી.
પ્રધાનમંત્રી અને યુએનએસજીએ યુક્રેનમાં ચાલી રહેલી સ્થિતિ સહિત વૈશ્વિક અને પ્રાદેશિક મુદ્દાઓ પર પણ ચર્ચા કરી હતી.
UNSG એ G20ના ભારતના આગામી પ્રમુખપદનું સ્વાગત કર્યું અને ભારપૂર્વક જણાવ્યું કે યુનાઈટેડ નેશન્સ સિસ્ટમ વિકાસશીલ દેશોના લાભ માટે ટેક્નોલોજી અને ફાઇનાન્સના ટ્રાન્સફરની સુવિધામાં ભારત સાથે મળીને કામ કરશે.
પ્રધાનમંત્રીએ 26/11ના મુંબઈ આતંકવાદી હુમલાના પીડિતોને શ્રદ્ધાંજલિ આપીને ભારતની તેમની મુલાકાત શરૂ કરવા બદલ અને આતંકવાદનો સામનો કરવા માટેના તેમના મજબૂત સંદેશ માટે UNSGનો આભાર માન્યો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી અટલ બિહારી વાજપેયીને તેમની પુણ્યતિથિએ શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ શ્રી અટલ બિહારી વાજપેયીને તેમની પુણ્યતિથિએ શ્રદ્ધાંજલિ આપી હતી.
પ્રધાનમંત્રીએ કહ્યું કે, 'આદરણીય શ્રી અટલજીને પુણ્યતિથિએ શ્રદ્ધાંજલિ અર્પણ કરું છું. આપણા રાષ્ટ્રની પ્રગતિની દિશામાં તેમની અસાધારણ સેવા અને પ્રયાસોને ભારત હંમેશા યાદ રાખશે.'
SD/BT
(
યુવા બાબતો અને રમત મંત્રાલય
અનુરાગ સિંહ ઠાકુર કોમનવેલ્થ ગેમ્સ 2022 માટે ભારતની તૈયારીઓની સમીક્ષા કરે છે; કહ્યું કે ઓલિમ્પિક પછી તાલીમ અને સ્પર્ધાની ગતિમાં વધારો થયો છે
કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે ગુરુવારે મિશન ઓલિમ્પિક સેલ  બેઠકમાં કોમનવેલ્થ ગેમ્સ 2022 માટેની ભારતની તૈયારીની સમીક્ષા કરી. આગામી CWGમાં કુલ 215 એથ્લેટ ભારતનું પ્રતિનિધિત્વ કરશે.
MOC મીટિંગમાં ભૂતપૂર્વ લોંગ જમ્પર અંજુ બોબી જ્યોર્જ, ભૂતપૂર્વ હોકી ખેલાડી વિરેન રાસ્કિન્હા, ભૂતપૂર્વ ટેબલ ટેનિસ ખેલાડી મોનાલિસા બરુઆહ, ભૂતપૂર્વ રેસલર યોગેશ્વર દત્ત, ભૂતપૂર્વ બેડમિન્ટન ખેલાડી તૃપ્તિ મુરગુંડે હાજર હતા.
“એથ્લેટ્સની તૈયારી પૂરજોશમાં ચાલી રહી છે. મને ખુશી છે કે ઓલિમ્પિક પછી તાલીમ અને સ્પર્ધાની ગતિમાં વધારો થયો છે અને અમે ઓલિમ્પિક અને પેરાલિમ્પિક પછી સતત સફળતાની આશા રાખી શકીએ છીએ,” શ્રી ઠાકુરે તૈયારીઓની સમીક્ષા કરતી વખતે જણાવ્યું હતું.
સમીક્ષા દરમિયાન ભારતની તૈયારીના વિવિધ પાસાઓ સામે આવ્યા. ટોક્યો 2020 ઓલિમ્પિક પછી એથ્લેટ્સ રાષ્ટ્રીય શિબિરોમાં તાલીમ અને તાલીમ અને સ્પર્ધામાં બહુવિધ આંતરરાષ્ટ્રીય એક્સપોઝર સહિત સંપૂર્ણ તાલીમ પર પાછા ફર્યા છે. અત્યાર સુધીમાં, ભારત સરકારે બર્મિંગહામ 2022માં ભારત સ્પર્ધામાં ભાગ લેશે તેવી ડિસિપ્લીનમાં 111 એક્સપોઝર ટ્રિપ્સની સુવિધા આપવામાં મદદ કરી છે.
નેશનલ સ્પોર્ટ્સ ફેડરેશન  પણ રાષ્ટ્રીય શિબિરોનું આયોજન કરવા માટે કામ કરી રહ્યા છે.
કેટલાક ચુનંદા રમતવીરો તેમની તાલીમ યોજના મુજબ, સરકારી ખર્ચે ઓલિમ્પિક પછી વિદેશમાં તાલીમ લઈ રહ્યા છે. ઓલિમ્પિક રમતો પછી તાલીમ પર પાછા ફર્યા પછી, જેવલિન થૉવર નીરજ ચોપરા ચુલા વિસ્ટા , અંતાલ્યા  અને ફિનલેન્ડમાં સ્થિત છે, વેઈટલિફ્ટર મીરાબાઈ ચાનુએ સેન્ટ લુઈસ માં સમય પસાર કર્યો, નિષ્ણાત કોચ ડૉ. એરોન હોર્શિગ સાથે તાલીમ લીધી. , સ્ટીપલચેઝર અવિનાશ સાબલે એપ્રિલ 2022 થી કોચ સ્કોટ સિમોન્સ સાથે કોલારાડો સ્પ્રિંગ્સ  માં સ્થિત છે અને સાયકલિંગ ટીમ ત્રણ મહિનાથી સ્લોવેનિયા અને પોર્ટુગલમાં સ્થિત છે. તાજેતરમાં, ટેબલ ટેનિસ અને બોક્સિંગ ટુકડીઓ માટે પોર્ટુગલ અને રિપબ્લિક ઓફ આયર્લેન્ડમાં એક્સપોઝર ટ્રિપ્સ પણ CWG 2022 પહેલા મંજૂર કરવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 64.05 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 30,941 નવા કેસ નોંધાયા
- સક્રિય કેસ કુલ કેસનાં 1.13% થયા
- ભારતમાં સક્રિય કેસનું ભારણ 3,70,640 થયું
- સાજા થવાનો દર હાલમાં 97.53% નોંધાયો
- છેલ્લા 24 કલાકમાં 36,275 દર્દીઓ સાજા થયા, કુલ વધીને 3,19,59,680 દર્દીઓ સાજા થયા
- સાપ્તાહિક પોઝિટિવીટી દર છેલ્લા 67 દિવસથી 3% કરતા ઓછો થઈ ગયો છે, હાલમાં 2.51% છે
- દૈનિક પોઝિટિવીટી દર 2.22% પહોંચ્યો
- કુલ 52.15 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1750863
રાષ્ટ્રીય સંચિત કોવિડ -19 રસીકરણ કવરેજ 64 કરોડને પાર
વિગત: https://pib.gov.in/PressReleasePage.aspx?PRID=1750613
કોવિડ પછીની સમસ્યાઓનો સામનો કરવામાં આયુષ દવાઓ પણ કારગત સાબિત થઈઃ મુંજપરા મહેન્દ્રભાઈ
વિગત: https://pib.gov.in/PressReleseDetail.aspx?PRID=1750857
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 174
પ્રધાનમંત્રીનું કાર્યાલય
પ્રધાનમંત્રીએ સ્વામી વિવેકાનંદને તેમની પુણ્યતિથિ પર યાદ કર્યા
પ્રધાનમંત્રી શ્રી નરેન્દ્ર મોદીએ સ્વામી વિવેકાનંદને તેમની પુણ્યતિથિ પર યાદ કર્યા હતા અને કહ્યું હતું કે તેમના સેવા, માનવતા અને આધ્યાત્મિક જ્ઞાનના આદર્શો આપણને મજબૂત અને ગતિશીલ ભારતના નિર્માણ માટે પ્રેરણા અને માર્ગદર્શન આપતા રહે છે.
પ્રધાનમંત્રીએ ટ્વીટ કર્યું;
“મહાન સ્વામી વિવેકાનંદને તેમની પુણ્યતિથિ પર યાદ કરીએ. તેમના સેવા, માનવતા અને આધ્યાત્મિક જ્ઞાનના આદર્શો આપણને મજબૂત અને ગતિશીલ ભારતના નિર્માણ માટે પ્રેરણા અને માર્ગદર્શન આપતા રહે છે. અમે એકતા અને ભાઈચારાના તેમના વિઝનને પૂર્ણ કરવા માટે અમારી પ્રતિબદ્ધતાનો પુનરોચ્ચાર કરીએ છીએ.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી 27 ડિસેમ્બરે મંડીની મુલાકાત લેશે અને રૂ. 11,000 કરોડથી વધુના હાઇડ્રોપાવર પ્રોજેક્ટનું ઉદ્ઘાટન અને શિલાન્યાસ કરશે
પ્રધાનમંત્રી 27 ડિસેમ્બરે મંડીની મુલાકાત લેશે અને રૂ. 11,000 કરોડથી વધુના હાઇડ્રોપાવર પ્રોજેક્ટનું ઉદ્ઘાટન અને શિલાન્યાસ કરશે
પીએમ રેણુકાજી ડેમ પ્રોજેક્ટનો શિલાન્યાસ કરશે - સહકારી સંઘવાદના પ્રધાનમંત્રીના વિઝન હેઠળ છ રાજ્યોને એકસાથે લાવીને શક્ય બન્યું
આ પ્રોજેક્ટ દિલ્હી માટે તેના પાણી પુરવઠામાં નોંધપાત્ર વધારો કરીને ખૂબ જ ફાયદાકારક સાબિત થશે
પ્રધાનમંત્રી લુહરી સ્ટેજ 1 હાઇડ્રો પાવર પ્રોજેક્ટ અને ધૌલસિધ હાઇડ્રો પાવર પ્રોજેક્ટનો શિલાન્યાસ પણ કરશે
પ્રધાનમંત્રી સાવરા-કુડ્ડુ હાઈડ્રો પાવર પ્રોજેક્ટનું ઉદ્ઘાટન કરશે
પ્રધાનમંત્રી હિમાચલ પ્રદેશ ગ્લોબલ ઇન્વેસ્ટર્સ મીટના બીજા ગ્રાઉન્ડ બ્રેકિંગ સમારોહની અધ્યક્ષતા કરશે
મીટમાં આશરે રૂ. 28,000 કરોડના પ્રોજેક્ટની શરૂઆત દ્વારા આ ક્ષેત્રમાં રોકાણને વેગ મળવાની અપેક્ષા છે
પ્રધાનમંત્રી શ્રી નરેન્દ્ર મોદી 27 ડિસેમ્બર 2021ના રોજ મંડી, હિમાચલ પ્રદેશની મુલાકાત લેશે. તેઓ લગભગ બપોરે 12 વાગે રૂ. 11,000 કરોડથી વધુની કિંમતની હાઇડ્રોપાવર પ્રોજેક્ટનું ઉદ્ઘાટન અને શિલાન્યાસ કરશે. ઈવેન્ટ પહેલા, તેઓ સવારે 11:30 વાગ્યે હિમાચલ પ્રદેશ ગ્લોબલ ઈન્વેસ્ટર્સ મીટના બીજા ગ્રાઉન્ડ બ્રેકિંગ સમારોહની અધ્યક્ષતા કરશે.
પ્રધાનમંત્રીએ દેશમાં ઉપલબ્ધ સંસાધનોની અણુપયોગી ક્ષમતાનો સંપૂર્ણ ઉપયોગ કરવા પર સતત ધ્યાન કેન્દ્રીત કર્યું છે. આ સંબંધમાં એક પગલું હિમાલય પ્રદેશમાં હાઇડ્રોપાવર સંભવિતતાનો શ્રેષ્ઠ ઉપયોગ કરવાનું છે. મુલાકાત દરમિયાન જે પ્રોજેક્ટ્સનું ઉદ્ઘાટન કરવામાં આવશે અને જેનો શિલાન્યાસ પ્રધાનમંત્રી કરશે તે આ દિશામાં એક મહત્ત્વનું પગલું દર્શાવે છે.
પ્રધાનમંત્રી રેણુકાજી ડેમ પ્રોજેક્ટનો શિલાન્યાસ કરશે. લગભગ ત્રણ દાયકાઓથી પેન્ડિંગ પડેલો, આ પ્રોજેક્ટ પ્રધાનમંત્રીના સહકારી સંઘવાદના વિઝન દ્વારા શક્ય બન્યો, જ્યારે છ રાજ્યો જેમ કે હિમાચલ પ્રદેશ, ઉત્તર પ્રદેશ, હરિયાણા, રાજસ્થાન, ઉત્તરાખંડ અને દિલ્હીને કેન્દ્ર દ્વારા પ્રોજેક્ટ બનાવવા માટે એકસાથે લાવવામાં આવ્યા. 40 મેગાવોટનો આ પ્રોજેક્ટ આશરે રૂ. 7000 કરોડના ખર્ચે બાંધવામાં આવશે. તે દિલ્હી માટે અત્યંત ફાયદાકારક સાબિત થશે, જે દર વર્ષે લગભગ 500 મિલિયન ક્યુબિક મીટર પાણી પુરવઠો પ્રાપ્ત કરી શકશે.
પ્રધનમંત્રી લુહરી સ્ટેજ 1 હાઇડ્રો પાવર પ્રોજેક્ટનો શિલાન્યાસ કરશે. 210 મેગાવોટનો આ પ્રોજેક્ટ 1800 કરોડ રૂપિયાથી વધુના ખર્ચે બનાવવામાં આવશે. તે દર વર્ષે 750 મિલિયન યુનિટથી વધુ વીજળીનું ઉત્પાદન કરશે. આધુનિક અને ભરોસાપાત્ર ગ્રીડ સપોર્ટ વિસ્તારની આસપાસના રાજ્યો માટે પણ ફાયદાકારક સાબિત થશે.
પ્રધાનમંત્રી ધૌલસિધ હાઇડ્રો પાવર પ્રોજેક્ટનો શિલાન્યાસ પણ કરશે. હમીરપુર જિલ્લાનો આ પ્રથમ હાઇડ્રોપાવર પ્રોજેક્ટ હશે. 66 મેગાવોટનો આ પ્રોજેક્ટ રૂ. 680 કરોડથી વધુના ખર્ચે બાંધવામાં આવશે. તે દર વર્ષે 300 મિલિયન યુનિટથી વધુ વીજળીનું ઉત્પાદન કરશે.
પ્રધાનમંત્રી સાવરા-કુડ્ડુ હાઈડ્રો પાવર પ્રોજેક્ટનું ઉદ્ઘાટન કરશે. 111 મેગાવોટનો પ્રોજેક્ટ આશરે રૂ. 2080 કરોડના ખર્ચે બનાવવામાં આવ્યો છે. તે દર વર્ષે 380 મિલિયન યુનિટથી વધુ વીજળીનું ઉત્પાદન કરશે અને રાજ્યને વાર્ષિક રૂ. 120 કરોડથી વધુની આવક મેળવવામાં મદદ કરશે.
પ્રધાનમંત્રી હિમાચલ પ્રદેશ ગ્લોબલ ઇન્વેસ્ટર્સ મીટના બીજા ગ્રાઉન્ડ બ્રેકિંગ સમારોહની પણ અધ્યક્ષતા કરશે. આ મીટ આશરે રૂ. 28,000 કરોડના પ્રોજેક્ટની શરૂઆત દ્વારા પ્રદેશમાં રોકાણને વેગ આપશે તેવી અપેક્ષા છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મધ્યપ્રદેશના સતનામાં થયેલા માર્ગ અકસ્માતમાં જાનહાનિ થવા પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મધ્યપ્રદેશના સતનામાં થયેલા માર્ગ અકસ્માતમાં જાનહાનિ થવા પર શોક વ્યક્ત કર્યો હતો.
પ્રધાનમંત્રીએ કહ્યું, “મધ્યપ્રદેશના સતનામાં થયેલી દુર્ઘટનાથી ઘણું દુઃખ થયું. સંકટની આ ઘડીએ મારી સંવેદનાઓ પીડિત પરિવારો સાથે છે. જેઓ આ અકસ્માતમાં ઘાયલ થયા છે, તેઓ ઝડપથી સ્વસ્થ થાય એવી કામના કરું છુ.”
RP
(Visitor Counter : 106
પ્રધાનમંત્રીનું કાર્યાલય
પ્રધાનમંત્રી 7 જૂનના રોજ ભારતીય જનઔષધિ પરિયોજના અને સસ્તા કાર્ડિયાક સ્ટેન્ટ તેમજ ઘુંટણ પ્રત્યારોપણના લાભાર્થિઓ સાથે ‘સંવાદ’ કરશે
પ્રધાનમંત્રી શ્રી નરેન્દ્ર મોદી 7 જૂનના રોજ સવારે 09:30 કલાકે વીડિયો કોન્ફરન્સના માધ્યમથી ભારતીય જનઔષધિ પરિયોજના  અને સસ્તા કાર્ડિયાક સ્ટેન્ટ તેમજ ઘુંટણ પ્રત્યારોપણના લાભાર્થિઓ સાથે વાર્તાલાપ કરશે.
આ ‘સંવાદ’નો ઉદ્દેશ એ જાણવાનો છે કે આ પહેલો દરદીઓ અને ખાસ કરીને ગરીબ લોકોના જીવનમાં કેવી રીતે પરિવર્તન લઇને આવી છે, તેમજ તેમની પહેલી પ્રતિક્રિયા શું છે.
આ સંપૂર્ણ ‘સંવાદ’ નમો એપ, યુ ટ્યુબ, ફેસબુક જેવા વિભિન્ન સોશિયલ મીડિયા પ્લેટફોર્મના માધ્યમથી ઉપલબ્ધ થશે.
RP
(Visitor Counter : 91
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રીએ ધોરણ 10 અને 12 માટે બાકી રહેલી પરીક્ષાઓની તારીખની જાહેરાત કરી
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંકે’ આજે નવી દિલ્હીમાં ધોરણ 10 અને 12ની CBSEની બાકીની પરીક્ષાઓની તારીખની જાહેરાત કરી છે. મંત્રીએ જણાવ્યું હતું કે ધોરણ 10ની આ પરીક્ષાઓ માત્ર ઉત્તર પૂર્વ દિલ્હીના વિદ્યાર્થીઓ માટે જ આયોજિત કરવામાં આવશે જ્યારે ધોરણ 12ની પરીક્ષાઓ ઉત્તર પૂર્વ દિલ્હી સહીત સમગ્ર દેશના વિદ્યાર્થીઓ માટે આયોજિત કરવામાં આવશે. તમામ પરીક્ષાઓ સવારે 10:૩૦થી લઈને બપોરના 1:૩૦ વાગ્યા સુધીના સમયગાળા દરમિયાન યોજવામાં આવશે.
https://twitter.com/DrRPNishank/status/1262287732883156994?s=19
https://twitter.com/DrRPNishank/status/1262289406871781376?s=20
અગાઉ મે 5ના રોજ વિદ્યાર્થીઓ સાથે કરવામાં આવેલ વેબિનાર સંવાદ દરમિયાન શ્રી પોખરીયાલે જણાવ્યું હતું કે CBSEની ધોરણ 10 અને 12ની બાકીની પરીક્ષાઓ જુલાઈ 1થી 15ની વચ્ચે યોજવામાં આવશે.
આ પ્રસંગે શ્રી પોખરીયાલે જણાવ્યું હતું કે માનવ સંસાધન વિકાસ મંત્રાલય એ બાબત પ્રત્યે સંપૂર્ણ રીતે પ્રતિબદ્ધ હતું કે પરીક્ષાની તારીખોની જ્યારે જાહેરાત કરવામાં આવે તો વિશેષ કાળજી લેવામાં આવે કે વિદ્યાર્થીઓને પરીક્ષાની તૈયારી કરવા માટે પુરતો સમય આપવામાં આવે અને હવે વિદ્યાર્થીઓ તેમની તૈયારી ઉપર બરાબર ધ્યાન આપી શકશે. મંત્રીશ્રી એ ઉમેર્યું હતું કે આ ઉપરાંત અમે CBSEને પણ એ બાબતનું ધ્યાન રાખવાની સુચના આપી છે કે પરીક્ષાઓનું આયોજન કરતી વખતે સોશ્યલ ડિસ્ટન્સિંગનું પાલન કરવામાં આવે જેથી વિદ્યાર્થીઓ અને શિક્ષકોના આરોગ્યની ખાતરી કરી શકાય. મંત્રીએ પરીક્ષાઓ માટે વિદ્યાર્થીઓને શુભેચ્છાઓ પણ પાઠવી હતી.
Click here for class X exam date sheet
Click here for class XII exam date sheet
GP/DS
(
પ્રધાનમંત્રીનું કાર્યાલય
પ્રધાનમંત્રીએ શ્યામજી કૃષ્ણ વર્માને તેમની પુણ્યતિથિ પર યાદ કર્યા
પ્રધાનમંત્રી શ્રી નરેન્દ્ર મોદીએ શ્યામજી કૃષ્ણ વર્માને તેમની પુણ્યતિથિ પર શ્રદ્ધાંજલિ આપી છે.
પ્રધાનમંત્રીએ કહ્યું કે દરેક ભારતીયને આપણા સ્વાતંત્ર્ય સંગ્રામમાં શ્યામજી કૃષ્ણ વર્માના અમૂલ્ય યોગદાન પર ગર્વ છે. 2003માં જિનીવાથી મહાન સ્વાતંત્ર્ય સેનાનીની અસ્થિઓને પરત લાવવાનું પણ તેમણે યાદ કર્યું.
એક ટ્વીટમાં પ્રધાનમંત્રીએ કહ્યું;
"બહાદુર શ્યામજી કૃષ્ણ વર્માને તેમની પુણ્યતિથિ પર સ્મરણ કરું છું. દરેક ભારતીયને આપણા સ્વાતંત્ર્ય સંગ્રામમાં તેમના અમૂલ્ય યોગદાન પર ગર્વ છે. 2003માં જિનીવાથી તેમની અસ્થિઓ પરત લાવવા માટે સક્ષમ બનવું એ મારા જીવનની સૌથી ખાસ ક્ષણોમાં રહેશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
બંદરો, જહાજ અને જળમાર્ગ મંત્રાલયે તરલ માળખાઓની માર્ગદર્શિકાઓને અંતિમ રૂપ આપ્યું
મંત્રાલય, ભારતીય સમુદ્રકાંઠાના વિસ્તારોમાં વિવિધ ઉપયોગ માટે તરતી જેટ્ટી/પ્લેટફોર્મને પ્રોત્સાહન આપવાનો ઇરાદો રાખે છે
બંદરો, જહાજ અને જળમાર્ગો મંત્રાલય દ્વારા તરલ માળખાઓ માટે માર્ગદર્શિકાઓને અંતિમ રૂપ આપીને તે બહાર પાડવામાં આવી છે. માર્ગદર્શિકાઓમાં સમાવિષ્ટ જોગવાઇઓ અનુસાર આગામી પરિયોજનાઓમાં સમુદ્રકાંઠાના વિસ્તારોમાં વિશ્વસ્તરીય તરલ ઇન્ફ્રાસ્ટ્રક્ચર ઉભું કરવાની દૂરંદેશી સાથે આ માર્ગદર્શિકા બહાર પાડવામાં આવી છે.
માર્ગદર્શિકાઓમાં મરિના , ગૌણ બંદરો, માછીમારીના બંદરો/ ફીશ લેન્ડિંગ કેન્દ્રો, વોટરડ્રોમ અને સમુદ્રકાંઠાના વિસ્તારોમાં ઉપલબ્ધ આવી અન્ય સુવિધાઓ, સાધનસામગ્રી, જળમાર્ગો, નદીઓ અને જળાશયો માટે તરતી જેટ્ટી/પ્લેટફોર્મના અમલીકરણ માટે વિવિધ ટેકનિકલ પાસાઓ નિર્ધારિત કરવામાં આવ્યા છે. આ માર્ગદર્શિકાઓનો ઉપયોગ વિવિધ પાણીજન્ય સિસ્ટમ્સમાં તરતા પોન્ટૂન/પ્લેટફોર્મ માટે અને ગૌણ બંદરો/ ફીશ લેન્ડિંગ સુવિધાઓ માટે ફ્લોટિંગ વેવ અટેન્યુટર્સ  માટે પણ અનુકૂળતા અનુસાર થઇ શકે છે.
તરલ માળખાઓ તેના મૂળભૂત ફાયદાઓના કારણે એક આકર્ષક ઉકેલ છે અને તેથી જ બંદરો, જહાજ અને જળમાર્ગ મંત્રાલય દ્વારા તેને પ્રોત્સાહન આપવામાં આવે છે. પરંપરાગત ઘાટ અને કોંક્રિટના સ્થિર માળખાઓની સરખામણીએ તરતી જેટ્ટી/માળખાઓના લાભો જોવામાં આવે તો, તે ઓછા ખર્ચાળ છે, ઝડપથી અમલમાં મૂકી શકાય છે, સરળતાથી વિસ્તરણ થઇ શકે છે અને પુનઃસ્થાપિત કરી શકાય છે; તેમજ તેના કારણે પર્યાવરણ પર ઓછામાં ઓછી અસર પડે છે.
બંદરો, જહાજ અને જળમાર્ગો મંત્રાલયે સફળતાપૂર્વક કેટલીક પરિયોજનાઓ અમલમાં મૂકી છે જેમાં ગોવામાં તરતી મુસાફર જેટ્ટીનું નિર્માણ, સાબરમતી રિવરફ્રન્ટ અને સરદાર સરોવર ડેમ ખાતે વોટર એરોડ્રામ નો સમાવેશ થાય છે જે હાલમાં સફળતાપૂર્વક કામ કરી રહ્યાં છે. સર્વાંગી વિકાસ અને સમુદ્રકાંઠાના સમુદાયના ઉત્કર્ષ માટે મંત્રાલયની કેટલીક પરિયોજનાઓ હાલમાં આયોજનના તબક્કા હેઠળ છે.
બંદરો, જહાજ અને જળમાર્ગ મંત્રી  શ્રી મનસુખ માંડવિયાએ જણાવ્યું હતું કે, મંત્રાલય દ્વારા એક આધારચિહ્ન નિર્ધારિત કરવામાં આવ્યું છે અને આંતરરાષ્ટ્રીય ધોરણો અનુસાર આ માર્ગદર્શિકામાં પ્રમાણભૂત સ્પષ્ટીકરણો  તૈયાર કરવામાં આવ્યા છે. પરંપરાગત/ કોંક્રિટના સ્થિર માળખાની સરખામણીએ આવા પ્લેટફોર્મના સંખ્યાબંધ ફાયદા છે. દેશમાં આગામી તમામ પરિયોજનાઓમાં આ પ્રકારનું વિશ્વસ્તરીય ઇન્ફ્રાસ્ટ્રક્ચર ઉભું કરવા માટે મંત્રાલય દ્વારા અવિરત પ્રયાસો કરવામાં આવી રહ્યાં છે જેથી ઉપયોગિતા, ટકાઉક્ષમતા, સલામતી, ઓછી નિભાવ કામગીરી, ઓછા ખર્ચ અને આ બધાથી વિશેષ એવા પર્યાવરણ પર સૌથી ઓછા પ્રભાવના લક્ષ્યોને પ્રાપ્ત કરી શકાય.
તરલ માળખાઓ માટે અંતિમ રૂપ આપવામાં આવેલી માર્ગદર્શિકાઓ સાથે ટેકનિકલ જરૂરિયાતોના સ્પષ્ટીકરણો/ અનુસૂચિ નો દસ્તાવેજ આપેલ લિંક પર ઉપલબ્ધ છે: http://sagarmala.gov.in /circulars/ guidelines-floating-jetties-platforms-marinas-minor-harbors-fishing-harbours-fish-landing.
આ માર્ગદર્શિકાઓ સમુદ્રકાંઠો ધરાવતા તમામ રાજ્યો, તમામ મેરિટાઇમ બોર્ડ, મુખ્ય બંદરો, IWAI અને તમામ રાજ્યોની સરકારોના મત્સ્યપાલન વિભાગોને તેમની આગામી પરિયોજનાઓ માટે મદદરૂપ રહેશે.
SD/GP/BT
(Visitor Counter : 180
પ્રધાનમંત્રીનું કાર્યાલય
પ્રધાનમંત્રીએ 77મા સ્વતંત્રતા દિવસની શુભેચ્છાઓ માટે વિશ્વના નેતાઓનો આભાર માન્યો
પ્રધાનમંત્રીએ 77મા સ્વતંત્રતા દિવસની શુભેચ્છાઓ માટે વિશ્વના નેતાઓનો આભાર માન્યો
પ્રધાનમંત્રી શ્રી નરેન્દ્ર મોદીએ 77માં સ્વતંત્રતા દિવસ પર તેમની શુભેચ્છાઓ અને શુભકામનાઓ માટે વિશ્વના નેતાઓનો આભાર માન્યો હતો.
માલદીવ પ્રજાસત્તાકના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું;
"પ્રમુખ ઇબ્રાહિમ મોહમ્મદ સોલિહ, સ્વતંત્રતા દિવસની શુભેચ્છાઓ બદલ આભાર."
ભૂટાનના પ્રધાનમંત્રી દ્વારા ટ્વીટનો જવાબ આપતા, પ્રધાનમંત્રીએ કહ્યું;
"આપની સ્વતંત્રતા દિવસની શુભેચ્છાઓ બદલ કૃતજ્ઞતા, PM ભૂટાન ડૉ. લોટે શેરિંગ."
નેપાળના પ્રધાનમંત્રી કાર્યાલય દ્વારા ટ્વીટના જવાબમાં, પ્રધાનમત્રીએ કહ્યું;
"તમારી ઉષ્માભરી શુભેચ્છાઓ માટે પીએમ પુષ્પ કમલ દહલ પ્રચંડ તમારો આભાર."
ફ્રાન્સના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું;
"તમારી શુભેચ્છાઓ બદલ આભાર, રાષ્ટ્રપતિ ઇમેન્યુઅલ મેક્રોન. હું પેરિસની મારી મુલાકાતને પ્રેમપૂર્વક યાદ કરું છું અને ભારત-ફ્રાન્સ સંબંધોને વધારવા માટેના તમારા જુસ્સાની પ્રશંસા કરું છું."
મોરેશિયસના પ્રધાનમંત્રી દ્વારા ટ્વીટનો જવાબ આપતા, પ્રધાનમંત્રીએ કહ્યું
;
"તમારા હૃદયપૂર્વકની શુભેચ્છાઓ માટે પ્રધાનમંત્રી પ્રવિંદ કુમાર જુગનાથનો આભાર."
યુરોપિયન યુનિયનના પ્રમુખ દ્વારા ટ્વીટનો જવાબ આપતા પ્રધાનમંત્રીએ કહ્યું;
"આ ખાસ પ્રસંગે તમારી શુભેચ્છાઓ બદલ રાષ્ટ્રપતિ ઉર્સુલા વોન ડેર લેયનનો આભાર."
ઇઝરાયલના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું;
"મારા પ્રિય મિત્ર PM બેન્જામિન નેતન્યાહુ, તમારી ઉષ્માભરી શુભેચ્છાઓ બદલ આભાર."
ડોમિનિકાના પ્રધાનમંત્રી દ્વારા ટ્વીટનો જવાબ આપતા, પ્રધાનમંત્રીએ કહ્યું;
"આપનો આભાર, અમારા સ્વતંત્રતા દિવસ પર તમારી શુભેચ્છાઓ બદલ પ્રધાનમંત્રી રૂઝવેલ્ટ સ્કિરિટ."
સંયુક્ત આરબ અમીરાતના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું;
"આપની દયાળુ શુભેચ્છાઓ બદલ આભાર, યોર હાઇનેસ શેખ મોહમ્મદ"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 201.30 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 37,06,997 ડોઝ આપવામાં આવ્યા
- ભારતમાં સક્રિય કેસનું ભારણ 1,49,482 થયું
- સક્રિય કેસનું ભારણ હાલમાં 0.34% છે
- સાજા થવાનો દર હાલમાં 98.46% નોંધાયો
- છેલ્લા 24 કલાકમાં 21,219 દર્દીઓ સાજા થયા, કુલ વધીને 4,31,71,653 દર્દીઓ સાજા થયા
- છેલ્લા 24 કલાકમાં ભારતમાં 21,880 નવા કેસ નોંધાયા
- દૈનિક પોઝિટિવીટી દર 4.42% પહોંચ્યો
- સાપ્તાહિક પોઝિટિવીટી દર હાલમાં 4.51% છે
- કુલ 87.16 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,95,359 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
વિશ્વ શૌચાલય દિવસ પર ભારત સૌ માટે શૌચાલયના સંકલ્પને મજબૂત કરે છે: પ્રધાનમંત્રી
આરોગ્યપ્રદ શૌચાલયોએ ખાસ કરીને આપણી નારી શક્તિને ગૌરવ સાથે વિપુલ પ્રમાણમાં આરોગ્ય લાભ આપ્યો છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે આજે વિશ્વ શૌચાલય દિવસે રાષ્ટ્ર સૌ માટે શૌચાલયના સંકલ્પને મજબૂત કરે છે.
એક ટ્વિટમાં શ્રી મોદીએ કહ્યું હતું કે “વર્લ્ડ ટોઇલેટ ડે પર ભારત #Toilet4All ના સંકલ્પને મજબૂત કરે છે. છેલ્લા કેટલાક વર્ષોમાં કરોડો ભારતીયોને આરોગ્યપ્રદ શૌચાલય આપવાની અપ્રતિમ સિદ્ધિ જોવા મળી છે. જેણે ખાસ કરીને આપણી નારી શક્તિને ગૌરવની સાથે વિપુલ પ્રમાણમાં સ્વાસ્થ્ય લાભો પણ આપ્યા છે.”
SD/GP/BT
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
ડીઓટી અને ડાયરેક્ટર જનરલ ટેલિકોમ દ્વારા સુરક્ષા સંબંધિત બાબતો પર વાર્ષિક પશ્ચિમ ઝોન કોન્ફરન્સ યોજાઈ
ગુજરાત એલએસએ ડિપાર્ટમેન્ટ ઓફ ટેલિકોમ્યુનિકેશન્સ  અને ડાયરેક્ટર જનરલ ટેલિકોમ એચક્યુએ ડીઓટીના અધિકારીઓ, ગૃહ મંત્રાલય, એનસીબી, સીબીડીટી, ડીઆરઆઈ, આઇબી અને ગુજરાતના રાજ્ય પોલીસ, એમપી, મહારાષ્ટ્ર, રાજસ્થાન સહિતના સેન્ટ્રલ એલઇએ છત્તીસગઢ, ટેલિકોમ સર્વિસ પ્રોવાઇડર્સના પ્રતિનિધિ, CAOI, ISPAIના પ્રતિનિધિઓ માટે સુરક્ષા સંબંધિત બાબતો પર 27.09.2023ના રોજ રામદા સી-ડોટ બાય વ્યંધમ, પ્રહલાદ નગર, અમદાવાદ, ગુજરાત ખાતે વાર્ષિક પશ્ચિમ ઝોન કોન્ફરન્સનું આયોજન કર્યું હતું. કુલ ૯૦સહભાગીએ વર્કશોપમાં ભાગ લીધો હતો.
આ કાર્યક્રમમાં વીસી મારફતે સભ્ય  ડિજિટલ કમ્યુનિકેશન કમિશન  શ્રીમતી ગુંજન દવે, ડાયરેક્ટર જનરલ ટેલિકોમ દ્વારા શ્રી સતીન્દર કુમાર જૈન અને 5 એલએસએ, ડીઓટીના વડા અને 5 એલએસએ, ડીઓટી  પણ હાજર રહ્યા હતા.
ટેલિકોમ સુરક્ષાના મહત્વને વધારે પડતું કહી શકાતું નથી. દરરોજ, આપણે આપણા ટેલિકોમ સંસાધનોનો ભંગ, દુરુપયોગ અને શોષણ કરવાના પ્રયત્નો જોઈએ છીએ. આ ધમકીઓ માત્ર આપણી વ્યક્તિગત અને નાણાકીય માહિતીને જ જોખમમાં મૂકે છે એટલું જ નહીં, પરંતુ રાષ્ટ્રીય સુરક્ષાના નોંધપાત્ર જોખમો પણ ઉભા કરી શકે છે. આથી, સુરક્ષા સંબંધિત બાબતો પર મહત્વપૂર્ણ વિષયોને આવરી લેવાના હેતુથી વર્કશોપનું આયોજન કરવામાં આવ્યું હતું અને તમામ હિતધારકો વચ્ચે ગાઢ આદાનપ્રદાન અને વધુ સારા સંકલન માટે એક પ્લેટફોર્મ પ્રદાન કરવા પણ આ વર્કશોપનું આયોજન કરવામાં આવ્યું હતું.
ત્યારબાદ સુરક્ષાને લગતા નીચેના વિષયો પર પ્રેઝન્ટેશન અને ચર્ચાઓ કરવામાં આવી હતી:-
- ડિજીટલ ઇન્ટેલિજન્સ યુનિટ 
- સંચાર સાથી મોડ્યુલ-ટાફકોપ, સીઈઆઈઆર અને ફેસિયલ રેકગ્નિશન સિસ્ટમ - એએસટીઆરના અસરકારક ઉપયોગની પેનલ ચર્ચા/અનુભવની વહેંચણી/પેનલ ચર્ચા.
- TSOC, T-CSIRT
- સાયબર પોલીસ પોર્ટલ - ટેલિકોમ સંસાધનોના દુરુપયોગને રોકવા અને તેનો ઉપયોગ
- સાયબર સિક્યુરિટી અને ડિજિટલ ફોરેન્સિક્સ
- ગેરકાયદેસર ટેલિફોન સેટઅપ-વે ફોરવર્ડ અને પેનલ ડિસ્કશનનો પર્દાફાશ.
- સીએમએસ/આઇએમએસ-પરિચય અને એલઇએ દ્વારા ઇચ્છિત લાક્ષણિકતા.
આજની ચર્ચાવિચારણાના નિષ્કર્ષમાં સલામત, વધુ સુરક્ષિત અને વધુ સ્થિતિસ્થાપક ટેલિકોમ ઇન્ફ્રાસ્ટ્રક્ચર માટેનો માર્ગ મોકળો કરશે. ચાલો આપણે આ સામાન્ય ધ્યેય માટે સહયોગ કરીએ, નવીનતા લાવીએ અને સાથે મળીને કામ કરીએ.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 44
મંત્રીમંડળ
કેન્દ્રીય મંત્રીમંડળે આરોગ્ય ક્ષેત્રના ક્ષેત્રમાં ભારત અને યુએસએ વચ્ચે હસ્તાક્ષર કરાયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના બાયોટેક્નોલોજી વિભાગ  અને ઈન્ડિયન કાઉન્સિલ ઑફ મેડિકલ રિસર્ચ  અને ઈન્ટરનેશનલ એઈડ્સ વેક્સિન ઈનિશિએટિવ , યુએસએ વચ્ચે HIV, TB, Covid-19 અને અન્ય ઉભરતા ચેપી અને ઉપેક્ષિત રોગોને રોકવા અને સારવાર માટે નવા, સુધારેલા અને નવીન બાયોમેડિકલ સાધનો અને તકનીકોના વિકાસમાં યોગદાન આપવા માટે સમજૂતી કરાર પર હસ્તાક્ષર કરવાની મંજૂરી આપી છે.
આ સમજૂતી કરાર પરસ્પર હિતના ક્ષેત્રોમાં આંતરરાષ્ટ્રીય વૈજ્ઞાનિક અને તકનીકી સહયોગના માળખામાં ભારત અને યુએસએ વચ્ચેના સંબંધોને વધુ મજબૂત બનાવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(